Dominikaani Vabariigi president

Vaata ka: Dominikaani presidentide loend.

Dominikaani Vabariigi president (hispaania keeles Presidente de la República Dominicana) on Dominikaani Vabariigi riigipea ja valitsusjuht. Presidendi ametikoht tekkis aastal 1844, kui vabadussõja käigus kuulutati välja vabariik. Presidendi residents on Rahvuspalee (Palacio National) Santo Domingos.

Põhiseaduse järgi peab president Dominikaani seadusi täide saatma ning on sõjaväe, politsei ja muude jõustruktuuride ülemjuhataja. President nimetab ametisse ministreid, saab armu anda ning peab tagama julgeoleku ning riigieelarve täitmise ja õiglase kasutamise. Lisaks juhib president riigi välispoliitikat ja nimetab senati soovitusel ning kinnitusel ametisse välisesindajaid.

Presidendi valib rahvas otsevalimistel neljaks aastaks. Aastast 2015 kehtiva põhiseaduse redaktsiooni järgi ei või üks inimene järjest ametis olla rohkem kui kaks ametiaega. Presidendi surma, tagandamise või tagasiastumise korral võtab riigipea koha üle asepresident. Kui ka asepresident ei saa oma kohuseid täita, võib täidesaatev võim moodustada ajutise valitsuse või anda riigi juhtimise üle seadusandlikule võimule.

Aastast 2020 on Dominikaani Vabariigi president Luis Abinader.

Vaata ka
 Dominikaani Vabariigi presidentide loend
 Dominikaani Vabariigi asepresident
 Dominikaani Vabariigi poliitika

Välislingid
 Koduleht